Diari Oficial de la Generalitat Valenciana


Sumari del DOGV 1708, del 23-01-1992 (1992/823706)

ORDRE de 7 de gener de 1992, de la Conselleria d'Agricultura i Pesca, per la qual s'instrumenten- determinats aspectes relatius a la tramitació de ajudes previstes en el Decret 234/1991, de 9 de desembre, del Consell de la Generalitat Valenciana, sobre ajudes econòmiques per a pal.liar els danys en la infrastructura privada produïts per les pluges de 1991.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/01/07/(2)/dof/vci/html**

### Dades del document

Número de DOGV
:   1708

Data del DOGV
:   23-01-1992

Secció del DOGV
:   DISPOSICIONS GENERALS

Número del document
:   1992/823706


Data del document
:   07-01-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 7 de gener de 1992, de la Conselleria d'Agricultura i Pesca, per la qual instrumenta determinats aspectes relatius a la tramitació de les ajudes previstes en el Decret 234/1991, de 9 de desembre, del Consell de la Generalitat Valenciana, sobre ajudes econòmiques per a pal·liar els danys en la infrastructura privada produïts per les pluges de 1991.  
El Decret 234/1991, de 9 de desembre, del Consell de la Generalitat Valenciana, estableix la possibilitat de sol·licitar ajudes econòmiques per a pal·liar els danys en la infrastructura privada originats per les pluges d'octubre de 1991. En l'article segon es preveu que el barem màxim que cal aplicar a les pèrdues declarades es realitzarà pels serveis tècnics competents de la Conselleria d?agricultura i Pesca.  
En ús de les facultats que m'atribueix la disposició final primera, i a proposta del Director General de Desenvolupament Agrari,  
ORDENE:  
Article primer  
Podran sol·licitar les ajudes previstes en el Decret 234/1991, de 9 de desembre, del Consell de la Generalitat Valenciana, les persones físiques o jurídiques titulars de les explotacions agràries ubicades als termes municipals determinats en l'annex de l?esmentat decret, i que haguessen resultat greument afectades per les pluges caigudes el 4 d'octubre de 1991.  
Article segon  
Les ajudes seran incompatibles amb d'altres que poguessen dictar-se per a la mateixa finalitat. Tenen per objecte la reparació dels danys produïts en la infrastructura de les explotacions de titularitat privada, i consistiran en una subvenció de fins al 30% de l'import de les pèrdues declarades, sense superar la quantitat de dos milions de pessetes per peticionari.  
Per a la valoració i el càlcul de l?import de l'ajuda, s'empraran com a valors màxims de pèrdues declarades els que es detallen per a les diverses obres en l'annex I.  
Article tercer  
Les sol·licituds es formalitzaran en els impresos normalitzats, segons el model de l'annex II, que es facilitaran als interessats per la mateixa Conselleria d?agricultura i Pesca, i es presentaran en les agències d'extensió agrària i els Serveis Territorials de València.  
El termini de presentació finirà el 10 de març de 1992, i les inversions hauran d'estar realitzades, i se n'haurà de comunicar per escrit l'acabament als esmentats serveis territorials, abans del 30 de juny de 1992.  
Article quart  
A les sol·licituds s'adjuntarà la següent documentació:  
- Fotocòpia del NIF/DNI.  
- Certificat de l'entitat financera de titularitat del compte/llibreta on es vol percebre la subvenció.  
Pel que fa a l'acreditació del compliment de les obligacions tributàries i les de la Seguretat Social, ens atendrem al que disposa l'Ordre de 7 de gener de 1991, de la Conselleria .d'Economia i Hisenda.  
Article cinqué  
Les subvencions es concediran amb càrrec al pressupost per a 1992, programa 531.110, Infrastructures Agràries i Zones Desfavorides, i no podran superar la quantitat global de 200 milions de pessetes.  
DISPOSICIO ADDICIONAL  
Delegue el Director dels Serveis Territorials de la Conselleria d?agricultura i Pesca a València, per a atorgar les ajudes establertes en aquesta ordre.  
DISPOSICIO FINAL  
Aquesta ordre entrarà en vigor a l?endemà de la publicació en el Diari Oficial de la Generalitat Valenciana.  
València, 7 de gener de 1992.  
El Conseller d?agricultura i Pesca,   
LLUIS FONT DE MORA I MONTESINOS  
ANNEX I  
Mòduls de cost màxim aplicable a les obres d?infrastructura agrària  
 Camins  
m3 Neteja manual de coses arrossegades en camins 600 PTA  
m2 Neteja i aclarida de l?àrea d'ocupació del camí amb, mitjans mecànics 15 PTA  
m3 Càrrega i transport de terres fins a 10 km de recorregut carregat (inclosa   
 la tornada de buit) 388 PTA  
m2 Reposició de camí amb 20 cm. de material granular seleccionat i compactat 400 PTA  
 Murs  
m3 Reposició de marges amb aportació de terres alienes 1.400 PTA  
m3 Reposició de marges amb aportació de terres pròpies 500 PTA  
m2 Paret de bloc de formigó fins a 1,50 m. d'alçada 1.900 PTA  
m2 Paret de bloc de formigó fins a 3 m. d'alçada 2.500 PTA  
m2 Mur de formigó fins a 1,50 m. d'alçada 7.000 PTA  
m2 Mur de formigó fins a 3,00 m. d'alçada 8.600 PTA  
m3 Mamposteria formigonada 14.000 PTA  
 Terres  
m3 Demolicions puntuals i retirada de materials de parcel·les amb mitjans   
 manuals 4.500 PTA  
m3 Càrrega amb pala sobre vehicle 61 PTA  
m3 Aportació de terres pròpies des d'una distància màxima de 150 m 130 PTA  
m3 Aportació de terres pròpies des d'una distància màxima de 250 m 165 PTA  
m3 Aportació de terra aliena apta per al conreu 900 PTA  
m2 Anivellació i allisada 65 PTA  
 Séquies i canonades  
m3 Neteja manual de séquies 1.200 PTA  
ml Reposició de séquies de formigó de 40 x 30 cm. 3.200 PTA  
ml Reposició de séquies de formigó de 50 x 40 cm. 4.150 PTA  
ml Reposició de séquies de formigó de 60 X 50 cm. 5.100 PTA  
ml Reposició de séquies de formigó de 60 x 80 cm. 8.300 PTA  
ml Reposició de séquies de formigó de 80 x 100 cm. 10.000 PTA  
m2 Reposició de solera de formigó 1.000 PTA  
m2 Reposició de caixer encofrat a dues cares 4.250 PTA  
ml Reposició de canonada de formigó vibropremsat de Ø 40 cm 2.020 PTA  
ml Reposició de canonada de formigó vibropremsat de Ø 60 cm 3.330 PTA  
ml Reposició de canonada de formigó vibropremsat de Ø 80 cm 5.200 PTA  
ml Reposició de canonada de formigó vibropremsat de Ø 100 cm 7.250 PTA  
Plantacions  
Ud Reposició de plançó de cítrics o fruiteres 1.200 PTA  
\* Els preus de les unitats d'obra que no figuren en aquesta relació seran els aplicats normalment en les obres executades directament per la pròpia Conselleria d?Agricultura i Pesca.  
Veure annex


Còpia Permalink ELI